khistorydata/jeongjo-sjw-relations huggingface dataset:
정조 17년
大提學洪良浩疏曰伏以臣敢將職名不稱之實兼附格例難冒之義再控衷懇顒俟矜允及伏承聖批不許鐫改乃以圈單倒次歸之都堂之失檢反覆諭解開臣進身之路臣於是感激省悟不敢以此引義而念臣受恩最深與天無極陶鑄生成身非己有由是之故凡有除命雖係淸華之銜要膴之職未敢力辭黽勉承膺者蓋以志切報效不暇他顧也且以近日所被恩數言之以臣先祖文敬公臣履祥名德素著節惠未加曠感之百年之後施恩於九世之裔錫以美諡侑以親誄風聲所及瞻聆咸聳臣之闔族榮感尤當如何乃於此際遽叨非分之職承藉餘庥偏被隆渥區區銜結之心寧緩叩謝之義而第此職名非敢以榮其身將有以稱其職則揣分量能萬無堪承之望噫凡百有位豈無重任而猶可竭其心思效其才力矣至於文苑之任苟其中無素蓄非可以致飾於外也非可以求助於人也矢口而姸媸自呈下筆而巧拙立見智者無以自揜强者不得力取也況乎掌代撰之重任造士之責一有僨誤不但上累於聖治亦將貽譏於來世豈可以懷恩怵分昧然輕進一出之後將如之何至若神精凋耗舊識荒落之狀有不敢猥煩而情窮辭竭猶復鳴號至再三而不知止焉乃玆天牌儼臨而不敢進身冒犯違傲恭俟嚴譴伏乞聖慈察臣前後未暴之辭非出例讓亟命解臣三館之任毋令公器由臣而益輕文敎由臣而不振不勝萬幸臣無任戰灼祈祝之至謹昧死以聞答曰省疏具悉所辭過矣卿其勿辭行公
정조 17년
癸丑十二月二十四日辰時上詣景慕宮展拜入侍時行都承旨徐邁修左承旨洪仁浩右承旨南公轍左副承旨徐美修右副承旨金啓洛同副承旨宋銓假注書鄭文始洪樂游記注官金良倜承膺祚一提學鄭民始檢校直提學徐鼎修檢校直閣鄭大容以次隨駕上具翼善冠衮龍袍乘輿出摛文院上曰享所奉命進去臺臣使之入侍可也大司憲林蓍喆持平朴崙壽鄭履綏以次進前上曰諸執事中如有失儀之人各各陳達可也蓍喆曰廟門事體何等嚴重則留門之時除非特敎不得許入法例當然而昨夜留門之後掌樂院額外樂生四名忽地攔入於昏夜紛挐之中故事極驚駭攔入之人卽地査出已令捉囚而該院之不能檢飭門將之矇然許入誠甚駭然臣謂當該協律郞及門部將標信宣傳官一竝先罷後拿宜矣上曰依爲之不能檢飭其責都在於兵判爲先越俸一等可也出擧條蓍喆曰太廟臘享大祭時祭監監察蔡弘直以爲行祀時捧俎官濟用奉事申夔相三次捧俎之際行步連爲遲緩不可無警云監臺呈課旣如是則不可置而勿論臣謂捧俎官申夔相亟施譴罷之典宜矣上曰拿處可也出擧條崙壽曰祭享執事步趨之緩忽飭敎何如而祝史尹龜東壇內駿奔之時行步遲緩至被承宣之察飭事體所在誠極未安臣謂祝史平市署令尹龜東施以罷職之典宜矣上曰拿處可也出擧條履綏曰典祀之禮本自至重況前後飭敎何等截嚴而昨夜景慕宮享祀時臣旣未致齋故祭品祭器雖不敢奉審而摘奸諸執事則盡爲無頉及其將事之際獻官以下恪謹誠敬莫不駿奔而第奏時一款竊有所未安者禁漏官雖爲待令漏器初不持來莫重大享只憑更鼓而行愼重之地其爲疎忽莫此爲甚臣謂禁漏官令攸司從重科治當該提調施以罷職之典宜矣上曰依爲之提調爲先遞差可也出擧條兵曹判書徐有防曰兵曹摠府守宮堂郞以戎服佩劍祗迎事已爲知委而今日動駕時摠府堂上則依此爲之郞廳則謂以未及聞知獨以官服擧行極爲駭然當該摠郞令該府拿問處之何如上曰依爲之出擧條上曰左承旨洪仁浩許遞前望單子入之待下批牌招察任出駕前下敎上曰承旨前望單子入之待下批牌招察任先隨駕後謝恩出駕前下敎上曰兵曹參議有闕之代令該曹口傳差出待下批先侍衛後謝恩出駕前下敎命書傳敎曰承旨房仍兵刑換房又命書傳敎曰子初丑初爲來日則一也誓戒三嚴以明日子時爲之百官軍兵趁此時刻使之待令宮城門留門以初更五點爲之事分付上由建陽門執禮門弘化門由逌瞻門詣齋室少頃詣版位行禮仍詣宮內奉審還御齋殿命書傳敎曰廟內簾帷鋪陳塗褙儀仗修理爲明年所重也監董戶曹判書沈頤之宜示尊年之意內寺熟馬一疋面給郞廳鄭東敎每念故相此人今適董役牧使調用待令計士令該曹從自願高品付料後草記工匠及員役使喚軍人等竝令該曹米布從最厚例施賞上乘輿出逌瞻門由弘化門執禮門建陽門協陽門宣化門還內諸臣以次退出
정조 17년
癸丑十二月二十四日酉時上御熙政堂左副承旨入侍時左副承旨南公轍假注書洪樂游記注官金良倜承膺祚以次進伏訖上命書傳敎曰嚴內外之禁本自至嚴年來防限又何如則名以內侍者迂路往來於他鄕已萬萬痛駭又敢直入邑治謂以山訟之誤決捉出首吏肆行鞭扑數其官長之罪推覈於渠不敢一辭發明該倅之見其吏替受杖治不惟不敢發一言禁止始旣袖手看過從又掩置不爲登聞其爲貽辱朝廷莫甚於此當該茂長縣監申禹相卽其地定配雖以道伯言之不知亦罪知何稽聞不可無重勘之擧其委折使之首實報來後論理草記所謂中官之作奸者卽僅具人形而犯科若此則頑濫者之流弊當如何國綱之漸益解弛尤可知之當該中官徐完世爲先削去籍案絶島爲奴令配所道伯究覈指使之人狀聞後待回下與同謀諸人除尋常各別嚴刑後發配近來外朝之於內侍意謂稍識界限乃有此前所未有之擧若不申加嚴法何以戢後乎此後事屬內侍一有不嚴之端致有現發則當先用加倍之律於外朝受由者之迂路作行而不之禁焉則地方官施以徒配之律無端往來於官府近處而知而不言則地方官用島配之律俾各書壁常目以爲警念之地事竝令廟堂分付命退承史以次退出
정조 17년
行都承旨徐邁修坐直左承旨徐榮輔坐右承旨柳焵坐左副承旨尹弘烈坐右副承旨徐美修坐直同副承旨兪漢寧坐直注書徐有聞病一員未差假注書鄭文始仕洪樂游仕直事變假注書李弘達仕
정조 17년
尹弘烈啓曰大司憲林蓍喆執義李秉喆掌令李鎭宅持平鄭履綏朴崙壽呈辭掌令權坪未肅拜監察茶時之意敢啓傳曰知道
정조 17년
尹弘烈啓曰備邊司郞廳來言今日賓廳日次而領議政洪樂性左議政金履素右議政金憙俱有身病不得來會云矣敢啓傳曰知道
정조 17년
徐美修啓曰今此皇曆京畿監營二件一件營上一件勅使所經邑分上黃海監營二件一件營上一件勅使所經邑分上平安監營四件一件營上三件勅使所經邑分上水原府開城府江華府江原監營忠淸監營全羅監營慶尙監營咸鏡監營各一件營上事自有本院依例成有旨下送京各司應爲頒賜二十三件亦爲依前頒給之意敢啓傳曰知道
정조 17년
傳于徐美修曰左承旨禮房承旨入侍
정조 17년
傳于徐邁修曰左副承旨許遞前望單子入之待下批牌招察任
정조 17년
傳于徐邁修曰同副承旨許遞前望單子入之待下批牌招察任
정조 17년
傳于兪漢寧曰承旨房仍右副爲吏房左承旨爲兵房
정조 17년
以李濟遠姜大承兪漢純申夔相尹龜東吳顯忠囚單子傳曰無論已汰未汰已捧供未捧供一竝付過放送
정조 17년
柳焵以禮曹言啓曰來正月初一日慈殿恰躋五旬慈宮恰躋六旬稱慶頒赦陳賀時各殿宮儀註直爲書入於王大妃殿惠慶宮中宮殿之意敢啓傳曰知道
정조 17년
兪漢寧以弘文館言啓曰本館下番修撰臣尹光普以文敬公今日致祭時進參事晝仕出去之意敢啓傳曰知道
정조 17년
柳焵以刑曹言啓曰中官徐完世絶島爲奴事命下矣依傳敎徐完世全羅道珍島郡金甲島爲奴卽爲押送之意敢啓傳曰知道
정조 17년
柳焵以刑曹言啓曰房連得以詐不以實律勘處事命下矣依傳敎房連得徒三年定配於慶尙道開寧縣待城門開押送而令配所官各別嚴刑事分付道臣之意敢啓傳曰知道
정조 17년
柳焵以義禁府言啓曰博川郡守金宗淳令該府拿問處之事傳旨啓下矣金宗淳時在任所云依例發遣羅將拿來何如傳曰待待命拿囚可也
정조 17년
柳焵以義禁府言啓曰中官金壽光畿沿定配事承傳啓下矣金壽光京畿豐德府定配而以承傳內辭意具罪目依例發遣府書吏押送配所何如傳曰允
정조 17년
癸丑十二月二十五日子時上詣仁政殿月臺受誓戒入侍時行都承旨徐邁修左承旨徐榮輔右承旨尹弘烈左副承旨南公轍右副承旨徐美修同副承旨宋銓假注書鄭文始洪樂游記注官金良倜承膺祚一提學鄭民始檢校直閣鄭大容原任直閣尹行任以次隨駕上具遠遊冠絳紗袍乘輿出宣化門協陽門由肅章門詣仁政殿月臺降輿陞座引儀唱在位百官行四拜禮訖讀誓文官吏曹判書金思穆讀誓文訖在位百官復行四拜禮左通禮跪告禮畢上乘輿出仁政門由肅章門入協陽門宣化門還內諸臣以次退出
정조 17년
癸丑十二月二十五日巳時上御重熙堂都承旨左承旨禮房承旨入侍時行都承旨徐邁修左承旨徐榮輔同副承旨宋銓假注書洪樂游記注官金良倜承膺祚以次進伏訖上命邁修榮輔銓等讀公事書判付上曰春享誓戒在何日耶銓曰初二日四更頭矣銓曰正朝祭官分排甚難從前有宣傳官軍門從事官摠郞差遣之例矣上曰依爲之好矣上命書傳敎曰正朝宮享之親行欲寓一分此時孺慕也適値歲時豈勞百官軍民乎除夕夜以步輿由逌瞻門往來矣廟宮俗名日祭享如朔望酌獻儀不設牲牢懸佾百官之不爲陪享於禮無差昔我聖祖從廟苑便門時行朔望酌獻禮有以仰儀省而情備今番宮享百官行禮特竝除之侍衛則雲寶劍以下各差備竝置之只以入直人員隨駕承史閣臣亦只以坐直及齋直者陪從餘皆置之事分付軍兵則壯勇大將只以入直步軍一哨率領排立挾輦軍以金虎門軍二十名爲之其餘禁軍扈衛軍官槍劍軍竝除之如是下敎之後雖一人出番者無敢待令事嚴飭又命書傳敎曰明年何年景慕宮正朝祭當親行令該曹知悉除夕日眞殿展拜後差晩出宮禮成後卽爲還宮待曉行眞殿茶禮禮成行殿宮稱慶陳賀次行臨殿頒赦預令該曹依此知悉擧行事分付景慕宮正朝祭享正時時用之例丑前二刻而今番則用丑前四刻事分付陳賀及頒赦三嚴竝除前刻事亦爲分付又命書傳敎曰凡陳賀時致詞與箋文頭辭例皆各爲撰出至於兼用之謬規卽取便之一時權宜也今番稱慶豈可兼用乎該房承旨推考大提學明日牌招致詞使之更爲撰進命退承史以次退出
정조 17년
都承旨鄭大容坐左承旨徐榮輔坐右承旨柳焵坐直左副承旨李勉兢坐直右副承旨李普天坐同副承旨閔昌爀坐注書徐有聞病一員未差假注書鄭文始仕洪樂游仕直事變假注書李弘達仕
정조 17년
徐榮輔啓曰大司憲林蓍喆執義李秉喆掌令李鎭宅持平鄭履綏朴崙壽呈辭掌令權坪未肅拜監察茶時之意敢啓傳曰知道
정조 17년
柳焵啓曰來正月初一日王大妃殿恰躋五旬惠慶宮恰躋六旬稱慶親臨陳賀禮成後頒敎中外事命下矣某罪以下宥之乎敢稟傳曰此啓辭赦文製進啓下然後當書入待批下以赦句添入更爲牌招則文衡留在闕中承牌自是文苑故例赦文未製此啓先入當該承旨從重推考此啓辭勿施
정조 17년
柳焵啓曰卽者奉常寺官員來言今日英陵寧陵正朝祭祭物提調當爲監封而都提調洪樂性身病提調徐有防以兵曹判書都政進無以擧行云何以爲之敢稟傳曰禮判監封
정조 17년
傳于柳焵曰諸承旨持公事入侍
정조 17년
傳于徐榮輔曰吏兵房承旨與吏兵批堂上入侍
정조 17년
傳于徐榮輔曰水原邑內儒武每朔試取出於奬勸之意而每朔居首之超等劃多者付之恩賜昨日遣史官與守臣使之開場眼同試取捧券以來矣居首詩三上一進士許暕特爲直赴慶科殿試賦三上幼學朴宗珏直赴會試賦三中幼學黃明漢每場佳作可謂少年才子直赴來式生員試詩三下幼學李師淳賦草三下幼學李龍鎭皆年過六十文亦實才其中師淳之富贍近來初見不可以一日之優劣棄其尺長竝直赴監試會試恩賜定坐次次次更試賦次上幼學金星權付之本府都會初試給二分大小科直赴人上送事令畿營分付留守處
정조 17년
以李性重囚單子傳于徐榮輔曰聞其治績徑遞可惜卽爲付過放送後草記
정조 17년
傳于徐榮輔曰當該承旨推考
정조 17년
傳于柳焵曰吏曹闕記尙不書入該房承旨推考
정조 17년
都政吏批判書金思穆參判丁範祖參議李冕膺右承旨柳焵進啓曰今都目大政各岐仕滿應遷者相避及未準朔監察禁府都事戶曹刑曹工曹漢城府郞官平市署官員五部令各司久任時推人員竝擬何如傳曰允
정조 17년
以渭原郡守望筒傳于柳焵曰如許地處武弁當送於北道許多邊地窠豈可擬入於此窠當該銓官臨政宜有闊狹爲先從重推考定式之下有此違越而無一言捧入之該房承旨徐美修遞差
정조 17년
傳于柳焵曰歲首犒饋番龍虎大將例爲受點率領入去卽幾百年不易之規而今番則來初二日祈穀大祭相値人孰不知則犒饋亦當退三日今此煩稟極爲駭然該房承旨推考當該入直堂上遞差
정조 17년
傳于柳焵曰兵曹堂上遞差之代今日政差出待下批牌招先參政後謝恩
정조 17년
傳于柳焵曰賓廳望筒如無特敎則五望式書入自是古例則旣無促敎一時如是多數書入此亦有關國體吏兵批進去承旨推考此後如無特敎依古例每度五望式入啓事分付
정조 17년
以景慕宮正朝祭親祭祭文傳于柳焵曰大提學洪良浩從重推考捧納承旨施以不敍之典在院承旨亦爲罷職祭文其將親撰乎昨以親祭下敎之後孺慕難抑雖欲把筆構思勢所難强不得已使之代撰有此不審文衡事極爲疎忽使卽改撰以進
정조 17년
傳于柳焵曰旣試之又使邊民知文倅宜踐行且召之諭三水府使李魯述甲山府使李儒慶慶源府使朴宗來富寧府使徐配修竝今日政承旨望擬入爲先遞付軍職通政前察訪閔昌爀前府使李普天竝令今日政一體照擬於承宣望筒以示信令之意其代旣有定式必當擇擬而訓正堂上如不足則人與地處俱十分可合者擬入事申飭銓曹
정조 17년
傳于柳焵曰何時下敎而承旨望筒尙不書入通擬三銓主管則諸邊倅之內移旣非難事何可如是遲滯乎參議李冕膺遞差參政長亞堂爲先從重推考
정조 17년
傳于柳焵曰新除授吏曹參議鄭大容牌招先參政後謝恩
정조 17년
傳于柳焵曰承旨房仍新除授承旨中鄭大容爲都承旨
정조 17년
傳于柳焵曰新除授都承旨牌招察任
정조 17년
傳于柳焵曰吏曹參議前望單子入之
정조 17년
傳于柳焵曰在外承旨許遞前望單子入之
정조 17년
承旨前望單子入之李勉兢朴基正李普天閔昌爀落點
정조 17년
柳焵啓曰左承旨徐榮輔內閣坐直伴直無人新除授左副承旨李勉兢右副承旨李普天同副承旨閔昌爀倂卽牌招以爲推移入直之地何如傳曰允
정조 17년
以保寧縣監韓師鎭望筒傳于柳焵曰近於輪對見之雖難貌取考其奏對之狀頗似有知覺難治邑相換差送以爲考績之地
정조 17년
傳于柳焵曰宣川府使鄭學畊別軍職仍任內移例付僉知
정조 17년
傳于柳焵曰九世同居無異古人而屢有下敎尙屈郞潛是豈朝家擧孝廉柔遠人之政乎長寧殿令金守曾守令今日政無論文蔭武窠調用康陵參奉崔奎晶待仕滿陞六勿拘詞訟直除守令事分付
정조 17년
傳于柳焵曰三水府使望筒更爲擇差以入
정조 17년
傳于徐榮輔曰前承旨柳焵雖曰該房旣在政廳不可以暫時輪看一體捧傳旨傳旨中分揀新除承旨朴基正仍任前職
정조 17년
傳于柳焵曰同副承旨許遞前望單子入之
정조 17년
承旨前望單子入之洪義浩落點
정조 17년
傳于柳焵曰未肅拜承旨許遞今日政差代
정조 17년
以海美縣監望筒傳于柳焵曰今番都政文侍從皆不擧論是豈疏滯之意乎該堂推考以堂下文侍從積薪中明日政擬入
정조 17년
柳焵啓曰臺諫望筒屢度促敎之下尙不書入事體所在誠極未安吏曹堂上竝從重推考何如傳曰此非若此之事此啓辭豈可爲之乎休紙還下
정조 17년
傳于柳焵曰新除授臺諫牌招
정조 17년
徐榮輔以兵批言啓曰僉知中樞府事白師夏尹休文五衛將姜必潤全致瓘金致宗俱在外難以遲待竝今姑改差何如傳曰允
정조 17년
徐榮輔以兵批言啓曰五衛將金宗洙李尙直忠翊將李觀成慶熙宮衛將具錫殷金麒壽俱以身病猝重時月之內無望供職呈狀乞遞輪番之任不可久曠竝改差何如傳曰允
정조 17년
徐榮輔以兵批言啓曰坼見忠淸水使李潤謙前黃海水使李燁褒貶啓本則馬梁僉使方允哲姑略細疵爲目吾叉浦僉使李壽榮少欠緩糴爲目助泥萬戶韓錫胤報辭何忽爲目則竝宜置下考而置諸中考殊無嚴明殿最之意馬梁僉使方允哲吾叉浦僉使李壽榮助泥萬戶韓錫胤竝下考施行各該帥臣推考警責何如傳曰允
정조 17년
徐榮輔以備邊司言啓曰正朝在近各陵寢祭官當爲差遣而侍從罷散甚多無以分排云在前如此之時亦有請敍之規矣堂上堂下侍從違牌坐罷人員竝爲敍用令該曹口傳付軍職何如傳曰允
정조 17년
徐榮輔以壯勇營言啓曰本營軍兵新設之後三哨步軍七色標下軍十八技別定敎官使之逐日肄習期於成就矣敎官嘉善張平首尾八九年不避寒暑竭力勸課十八技能技之軍至於數百餘名之多其所效勞宜有激勸之道且有過數百各有草記論賞之命論賞一款令該曹考例稟處何如傳曰今日政邊將除授可也
정조 17년
傳于徐榮輔曰在外都摠經歷姜彙喆改差差代
정조 17년
傳于徐榮輔曰宣沙浦僉使望筒勿施文山萬戶林順範卽水原鄕將校久勤以此人陞擬其代禁旅中調用
정조 17년
傳于徐榮輔曰在外宣傳官改差今日政差出
정조 17년
傳于徐榮輔曰未肅拜訓鍊正改差今日政差出
정조 17년
以李羲雲爲義盈主簿柳爲司饔主簿宋景載爲漢城判官尹益烈爲吏曹正郞南陽龍爲齊陵令李之淳爲恭陵令高鳳允爲重林察訪朴知源爲平壤庶尹鄭亮采爲淸風府使李榮運爲通川郡守金麟淳爲南平縣監權偗爲咸悅縣監李賢運爲機張縣監閔琇爲寶城郡守崔尙耆爲珍島郡守李宗爀爲价川郡守沈鏔爲巨濟府使權宜一爲興海郡守李尙德爲孟山縣監金翰周爲長興府使洪喜榮爲掌樂僉正崔吉憲爲金堤郡守李長演爲引義韓百源爲司饔主簿趙萬慶爲林川郡守鄭鳳祥爲刑曹正郞朴思弼爲咸安郡守林栽洙爲三和府使任聖說爲鐵原府使申大觀爲吉州牧使李健秀爲會寧府使金成鎭爲咸昌縣監徐有曾爲長水縣監朴基正爲兵曹參議李勉兢爲刑曹參議尹恒儉爲中和府使趙惠鎭爲長鬐縣監李光斗爲司䆃直長尹光復爲禧陵直長沈誠之爲順陵直長金商協爲宣陵直長李時菡爲戶曹佐郞韓昇裕爲司䆃奉事鄭冕綏爲繕工奉事宋宅朋爲靑巖察訪李元祥爲昆陽郡守韓師鎭爲保寧縣監鄭大容朴宗來李魯述李儒慶徐配修爲承旨鄭謙煥爲徽陵令沈養之爲東部令金基普爲瓦署別提沈斗漢爲眞寶縣監趙鎰爲定山縣監保寧縣監韓師鎭光陽縣監李祖範相換呂宅祖爲鎭海縣監金得範爲工曹佐郞楊致鶴爲直講金守曾爲靈山縣監盧橚爲尙瑞直長姜忱爲穩城府使成大中爲渭原郡守李彦敬爲甲山府使李宅淵爲碧沙察訪禧陵直長尹光浚典牲直長沈縉漢相換李命存爲繕工奉事鄭運耆爲內贍奉事金履煥爲慶源府使李溏爲富寧府事郭林福爲監察鄭世淳爲尙瑞副直長尹始龍爲南海縣監金洛一爲禮曹佐郞李郁延爲宣川府使兵曹參知朴基正仍任事承傳許邦爲掌樂主簿李周斌爲禁府都事金履恭爲禮賓主簿柳爲監察崔廷岳爲祥原郡守朴右源爲長寧殿令李元八爲兵曹佐郞韓致應爲直講穩城府使姜忱渭原郡守成大中今加通政加資事承傳洪章輔爲宗廟副奉事李在翼爲氷庫別檢金養和爲慶興府使李尙度爲春川府使李濟萬爲靈光郡守吏曹參議李冕膺仍任事承傳李允行爲持平尹致性爲執義南履翼爲正言洪樂敏爲持平李元八爲正言
정조 17년
兵批判書徐有防參判李鎭復進參議金履成參知金啓洛未肅拜左承旨徐榮輔進以金爔爲宣傳官李榏爲平安兵虞候具絳爲羅州營將金致五爲全州營將張東源爲慶州營將李尙顯爲南虞候李洛爲三陟營將曺信爲黃海中軍趙岱爲法聖僉使韓翊柱爲全羅左水虞候李謙會爲夞怪萬戶李儒燁爲馬馬海權管姜彙喆副司果單付柳晦源爲平安中軍韓益秀爲東嶺僉使徐敬默爲登山僉使金慶赫爲蝟島僉使林春洽爲赤梁僉使朴文郁爲彌助項僉使任興秀爲東里僉使李信馨爲阿耳僉使李洽爲西林僉使金宗燮爲永登萬戶金鼎哲爲呂島萬戶黃致範爲植松萬戶崔鳳岡爲位羅萬戶林順範爲文山萬戶金潤澤爲舒川萬戶河漢圖爲古突山別將林東彬爲長水別將朴致儉爲南村別將陸昌鎭爲鳥嶺別將安思默副司果單付魏光翼全致瓘爲五衛將尹休文爲僉知孫昌軫爲忠翊將安處潤爲潼關僉使金聖基爲所斤僉使申在寬爲乶下僉使李世郁爲恃寨僉使金泂爲美錢僉使申繼興爲寅火堡萬戶金文郁爲濟物萬戶朴成源爲靑水萬戶金致大爲豐山萬戶朴萬柱爲文殊別將崔擎國爲禿用別將丁光喆爲長壽別將具壽漢爲同知白師夏爲僉知朴昌基李載芳爲慶熙將朴廷宅閔亨默崔重一爲訓鍊主簿黃仁燁權翊崔宗嶸白鳳儀爲武兼宋綸源爲慶尙兵虞候林順範爲宣沙浦僉使李彦敬爲宣傳官姜必潤爲五衛將白東運爲訓鍊正副護軍梁垸副司直沈煥之洪仁浩宋銓南公轍竝單付金致宗爲五衛將李得遠爲訓鍊僉正吳顯忠爲中樞經歷崔廷岳爲訓鍊判官李敬熙爲宣傳官李恪爲南兵使訓鍊主簿單李世郁李枝默爲訓鍊判官尙乃顯咸汝績申尙肅韓民獻爲主簿田義顯爲宣傳官李馨秀爲訓鍊正金鎭億爲內乘李敬熙爲都摠都事金章垕爲文山萬戶副司直兪漢寧單付姜彙喆爲都摠經歷李宜秀爲都事柳光濂爲訓鍊判官李雨龍爲宣傳官柳商亮爲訓鍊正副司直李儒慶金啓洛朴宗來徐配修李魯述竝單付同知單姜必潤金致瓘金致淳李載芳朴昌基平南萬戶李馨秀仍任事承傳金爔爲宣傳官朴泰鳳安復和爲僉知李義彬成夢龍爲五衛將吳載珩爲訓鍊副正成範鎭閔亨默爲宣傳官柳漢源爲都摠都事金成鎭爲訓鍊主簿僉知金爔田義顯副護軍黃基範朴恒源梁命龜竝單付李宜秀爲宣傳官李泂爲馬梁僉使呂光點爲助泥萬戶張平爲吾叉浦僉使李雨龍爲都摠都事副護軍徐赫修金光宇李章漢林栽洙沈鑏李周鳳趙雲衢權綝李彦煐尹壽民羅潤祿副司正李勉植竝單付金養和爲宣傳官李喆懋爲都摠經歷成舜民爲訓鍊判官李明祿爲主簿金麗行爲武兼副司直李冕膺單付李潤默爲宣傳官柳和源爲都摠經歷成範鎭爲都事安思烈爲訓鍊僉正李永喆爲五衛將副司直洪義浩徐美修竝單付金昊吉爲五衛將李潤文爲訓鍊主簿金思喆爲武兼金儀祥爲都摠經歷柳和源爲宣傳官平山萬戶金章垕文山萬戶南允尙相換副司直朴聖泰單付
정조 17년
以正言南履翼李元八牌不進罷職傳旨傳于李勉兢曰與未肅拜持平許遞前望單子入之待下批牌招
정조 17년
兩司前望單子入之持平柳星鎭申完正言洪受浩尹行喆落點
정조 17년
傳于柳焵曰今聞夜深前無以畢爲云分兩日行政卽亦故事都政姑爲退去待開門入來爲之事分付
정조 17년
傳于柳焵曰未肅拜玉堂許遞與未差之代明日政差出待下批牌招推移入直
정조 17년
傳于柳焵曰吏曹參議待開門牌招使之參政
정조 17년
傳于李勉兢曰未肅拜訓鍊正改差明日政差出
정조 17년
李普天以都摠府言啓曰今日入直內三廳武兼禁軍及軍兵等當爲中日習射而都目政事相値不得爲之之意敢啓傳曰知道
정조 17년
李普天以都摠府言啓曰都摠管具庠以漢城府判尹本府坐起晝仕出去之意敢啓傳曰知道
정조 17년
李普天以訓鍊都監言啓曰本局諸將官自今年正月至十二月射講居首人依例別單書入之意敢啓傳曰知道
정조 17년
李普天以禁衛營言啓曰本營諸將官今年射講居首人依例別單書入之意敢啓傳曰知道
정조 17년
鄭大容以漢城府言啓曰未婚男女都數每年歲首書啓成禮與否趁歲末草記事曾有定式矣今年春未婚男女書啓後過行形止各部修成冊報來故別單書入之意敢啓傳曰知道
정조 17년
閔昌爀以義禁府言啓曰金堤郡守宋厚淵令該府拿問施以當律事傳旨啓下矣宋厚淵時在任所云依例發遣府羅將拿來何如傳曰待待命拿囚可也
정조 17년
癸丑十二月二十六日辰時上御誠正閣吏兵房承旨與吏兵曹堂上入侍時左承旨徐榮輔右副承旨徐美修假注書洪樂游記注官金良倜承膺祚吏曹判書金思穆參判丁範祖參議李冕膺兵曹判書徐有防參判李鎭翼參議金履成參知金啓洛以次進伏訖上曰諸承旨持公事入侍賤臣承命出傳行都承旨徐邁修右承旨柳焵左副承旨尹弘烈同副承旨兪漢寧追入進伏上命書榻敎曰一時申飭前參議李冕膺仍任邁修等以次分讀公事命書判付上命書傳敎曰兩銓夏冬大政臨筵面諭雖近於例飭苟能體此對掦窠窠人人皆不爲人而擇窠則是公也公而不得其人未之聞焉今政初仕守令另加擇擬武倅諸窠之難治處莫如見窠尤不可不十分愼揀至於邊將之如西鎭權管以來頭可堪遠到人勿拘時任訓正宣傳官差送而江邊遞付諸窠自今政一依內三廳例備三望以示別加留意尊其官方之意蝟島阿耳之蘇弊官方之外亦關民隱拔例拔尤仍令嚴飭該道道帥臣新除邊將下去後以堪任不堪任治績能否待其赴防就緖別具狀本評品實績以聞今夏大政以滌蕩拘枳爲一副當先務未知其間無一人未及檢擬者乎更加嚴飭兩銓實心對揚俾朝廷擧措有悠久不怠之美世家蔭補之規法意甚好未必其後承之莫不克肖所謂尙具老成人典刑者此也況我朝用人專尙世類則聞人名家之族姓必有不忘其先之人矣外此明於經術者行有著稱者念到名義者亦宜搜訪矣一體嚴飭兩銓朝家一視之政京鄕無間名以大政則尤當混遐邇無物我無論文蔭武遠人各別收用官職非銓官樹黨濟私之資也自有先朝恢蕩之治敎在今繼述之道不可以近來流弊之較對名目反涉於安排鋪置任其扶抑於多寡之際此段指淸貫而言濫竽固不可遺珠尤所戒亦令銓官遵此筵席申申之諭忠臣子孫淸白吏子孫西北松都人及五考十考連上守令依例收用事分付今政兩銓長決知非負國背公之人惟玆十行之諭旣諭之亦當隨條責其實效雖欲放忽其可得諸冕膺曰景慕宮正朝親祭時雖有依酌獻儀之敎旣有進奠幣之節進幣奠幣酌酒官竝爲塡差何如上曰依爲之出擧條焵曰大提學洪良浩旣已承牌景慕宮正朝祭親祭祭文使之撰進延祥詩春帖子亦爲使之出韻科次何如上曰依爲之出擧條有防曰景慕宮正朝祭親行時宮大門不可無把守軍兵以附近處外營入直軍量宜除出把守似好故敢此仰達矣上曰以弘化門入直禁衛軍五十名除出把守可也出擧條有防曰江界邊將以時訓鍊正擬入事旣承傳敎矣昨冬大政時時訓正無陞資之人則以軍器正陞資事筵稟蒙允令亦依此例施行乎上曰依爲之出擧條有防曰湖南私賑人收用事曾有飭敎矣當初論賞承傳人幾盡收用至於姜必潤金致宗亦已差擬五衛將人而本資是折衝矣似當依他例加一資施行而伊時未及稟處其中全致瓘該營以閑良報來而本資則聞是嘉善云一體以本資施行後相當職依傳敎擧行恐合事宜矣上曰依爲之出擧條上敎思穆有防等曰傳敎中亦有下敎而都政事體尤爲自別兩銓悉心對揚克副前席申申面諭之意可也思穆有防等曰聖敎之下敢不惕念奉行而第念臣等人器不稱鑑識無素恐負委任之聖意此甚悚悶矣命退諸臣以次退出
정조 17년
都承旨鄭大容內閣直左承旨李義弼坐直右承旨徐榮輔坐左副承旨柳焵坐直右副承旨李晉秀坐同副承旨朴基正坐注書徐有聞病一員未差假注書金良仕鄭文始仕直事變假注書李弘達仕
정조 17년
柳焵啓曰卽者奉常寺官員來言今日光陵長陵顯隆園正朝祭祭物提調當爲監封而都提調洪樂性身病提調徐有防以兵曹判書都政進無以擧行云何以爲之敢稟傳曰禮判進去監封顯隆園香祝大祝同爲陪進與只陪祭物時事面尤爲嚴重嚴飭大祝一依獻官例作行事分付
정조 17년
李晉秀啓曰頒敎文中赦句添入事命下矣大提學洪良浩旣在闕中使之添入何如傳曰允
정조 17년
李晉秀啓曰頒敎文中赦句添入事命下矣某罪以下宥之乎敢稟傳曰雜犯死罪以下竝宥
정조 17년
徐榮輔啓曰右承旨柳焵纔已遞差出去矣旣有勿捧傳旨之命卽爲牌招何如傳曰允新除授承旨一體牌招
정조 17년
以右承旨柳焵牌不進罷職傳旨傳于徐榮輔曰只推更爲牌招
정조 17년
傳于柳焵曰承旨前望單子入之
정조 17년
傳于柳焵曰新除授承旨待下批牌招察任
정조 17년
傳于柳焵曰何時下敎開政之遲滯是豈年老長亞堂之所爲乎必是資淺之三銓不能鍊達而然移除承旨何等曲諒則肅拜又敢遲滯承旨李冕膺遲差不能申飭之該房承旨亦爲遞差
정조 17년
承旨前望單子入之李邦榮兪彦脩李秀夏落點
정조 17년
傳于柳焵曰承旨房仍禮工換房
정조 17년
柳焵啓曰新除授承旨李邦榮乃是嘉善未經都承旨而鄭大容雖是通政方帶都承旨例不得降付何以爲之敢稟傳曰李邦榮許遞前望單子入之待下批牌招
정조 17년
傳于柳焵曰以明年之滿七十例不得爲承旨故特爲點下使之牌招矣以半日推尋不知去處爲奏承旨兪彦脩李秀夏許遞其代今日政差出
정조 17년
傳于柳焵曰承旨房仍
정조 17년
傳于徐榮輔曰左副承旨煩稟遞差
정조 17년
傳于柳焵曰承旨前望單子入之待下批牌招察任
정조 17년
承旨前望單子入之洪聖淵落點
정조 17년
傳于柳焵曰在外承旨許遞
정조 17년
傳于柳焵曰承旨房仍右副爲軍士房
정조 17년
傳于徐榮輔曰別雲劍點下中時帶金吾人許遞前望單子入之
정조 17년
判義禁前望單子入之任希曾落點
정조 17년
徐榮輔啓曰吏曹參判丁範祖旣已參政無端出去事體所在誠極未安推考何如傳曰此非啓辭之事還給昨筵旣以擧滯爲敎判堂若能對揚如沈淹之亞銓豈有引義之擧乎萬一遲滯長銓難免重勘以此嚴飭
정조 17년
傳于柳焵曰昨日下敎何如則但當對揚焉敢以出去等語入稟乎吏曹參判丁範祖爲先從重推考更或遲滯直捧禁推傳旨
정조 17년
以吏曹參判丁範祖上疏傳于柳焵曰雖以賜批此等上疏豈可捧入致煩酬應乎該房承旨遞差
정조 17년
傳于徐榮輔曰何必牌招旣承批有問啓之命嚴飭入來參政
정조 17년
徐榮輔啓曰問啓事命下矣問于吏曹參議丁範祖處則以爲臣通擬之際與長僚意見有所不合有不可苟同銓席故卽爲退出陳章致煩問啓惶悚之極更無所達云矣敢啓傳曰焉敢若此此啓辭休紙還給
정조 17년
傳于徐榮輔曰水原今朔試製賦二下幼學沈鼎鎭直赴會試捧傳旨
정조 17년
傳于徐榮輔曰水原外村儒生試取時賦三中幼學沈榮鎭初則置之二下等以句語之與沈鼎鎭相似故降置三上只給米包更思年年給初試則今年豈可不爲乎且文亦句句可讀幼學沈榮鎭給二分給米置之事令畿營星火分付
정조 17년
傳于徐榮輔曰遠人收用之下敎何如則政席垂完惟有九世同居之關西金守曾之特除其外未之見焉庶類與中人文臣成大中之特除武臣沈鏔之承傳外蔭窠亦未見一人焉況如洪疇九豈可以中庶言之名似武南其實則無異於宣薦一依壯元及第例調用以示朝家收錄忠臣後裔之意昨筵下敎亦何如則俱不檢擬吏曹判書金思穆從重推考更加嚴飭期於對揚
정조 17년
傳于柳焵曰昨聞政官言尹始龍雖已點下老難堪任於外任以虞候區處云故先除守令而更思爲民擇守令之道旣聞之不可仍置落仕則可矜南海縣令尹始龍仍任前職事分付
정조 17년
傳于柳焵曰渠雖人微念舊之意微與達何間假注書金錫泰兵曹未肅拜郞廳一員改差先付典籍其代擬入近來見之頗甚憒憒隨處小心隨行之意承旨嚴飭分付仍付兼春秋
정조 17년
傳于柳焵曰典籍宋知濂兵郞作窠移擬望筒還入
정조 17년
典籍前望單子入之李瑞朝落點
정조 17년
傳于柳焵曰此家之人古稀之年而明聖聖后本宅爲同堂之親近又戚聯予之視遇無異國舅特以蔭宰之不入於耆社今年雖滿七十未躋崇班行副司直金持默判敦寧見窠陞擬以入淸風府院君淸原府院君祠宇明日致祭
정조 17년
傳于徐榮輔曰當此大政萬類皆願騰揚渠以御極初司謁而二十年長在傳命之任其勞甚巨司謁太命喆特爲加資空闕衛將作闕擬入
정조 17년
傳于柳焵曰未肅拜臺諫許遞前望單子入之
정조 17년
傳于柳焵曰新除授臺諫待下批牌招察任
정조 17년
持平前望單子入之趙弘鎭沈興永落點
정조 17년
以承文校檢望筒傳于柳焵曰落仕最久人擬入
정조 17년
傳于柳焵曰點下之後聞之黃勉喆是故忠臣黃一皓後云他窠擬入
정조 17년
以翼陵參奉望筒傳于柳焵曰敎官相換
정조 17년
傳于柳焵曰初則擬待元朝稱慶日下敎矣今日卽大政日也元朝隔日以予祝慶祝岡之誠凡所以怡悅殿宮之心固當靡不用極雖外庭臣隣猶且尊年況慈殿至親慈宮同氣乎前參議金漢老前承旨洪樂信洪樂任特爲加資金漢老副摠管除授洪樂信洪樂任同敦寧加設除授司正洪樂倫敦寧都正加設除授奉朝賀祠宇纔已致祭鰲興府院君家今日遣禮官致祭以示此時予心
정조 17년
傳于柳焵曰谷山雖曰營將邑此人之以堂下爲之何拘乎亦欲爲蔭官疎滯瑞興府使金基厚單付谷山見窠其代次次擬入事分付
정조 17년
傳于柳焵曰今夏疎通之後聞之猶有及第洪儀泳尙在人不人之間問其寸數則頗遠槐圈時葛藤義理則然仍置不復論之科大關刑政洪儀泳以芸閣施行俾廁爲人之列
정조 17년
傳于徐榮輔曰未肅拜摠管許遞
정조 17년
傳于柳焵曰今日雖不親政兩日政廳其勞不些尙瑞直長盧橚因其窠權作六品別提
정조 17년
傳于柳焵曰今政庶流無一人爲郵官者自如察訪之代擬入事分付
정조 17년
傳于柳焵曰未肅拜訓鍊副正改差今番蔭倅多未疎通載寧郡守此窠擬入使之次次擬入事分付安州牧使熊川縣監之代蔭倅中有聲績人各別擇差下送事分付
정조 17년
傳于柳焵曰安州牧使望直除則一也如無特敎豈敢爲之銓官推考不言之承旨亦爲推考更爲擬入
정조 17년
傳于柳焵曰何時出牌今始入來致煩酬應掌令李基垣韓啓玉倂遞差在外及未肅拜兩司亦爲許遞掌令一員前望單子入之待下批牌招察任
정조 17년
兩司前望單子入之大司諫洪明浩司諫尹在醇獻納李貞運正言尹涕東掌令任長源持平李羲甲朴崙壽落點掌令趙德潤添書落點
정조 17년
傳于柳焵曰新除授臺諫牌招察任
정조 17년
傳于徐榮輔曰滿浦僉使初無內擬之命司謁誤傳當該司謁令攸司科治不能提稟之承旨從重推考
정조 17년
傳于柳焵曰今番則老職加資元朝稱慶日百官加下批時同爲擧行事分付銓曹
정조 17년
傳于徐榮輔曰新除授副摠管金漢老同敦寧洪樂信洪樂任牌招察任以爲承候殿宮俾參元朝呼嵩之班
정조 17년
傳于徐榮輔曰豈有望八十之宣傳官過七十之武兼乎宣傳官金瑞豐武兼宣傳官崔昌國竝擬忠壯忠翊將以入事分付兵曹亦豈有六十初仕申虎文參上武兼金瑞豐代擬入以示振滯之意
정조 17년
以上土僉使望筒傳于徐榮輔曰更爲擇擬侍從如無可合人以別軍職中時帶邊地者移擬
정조 17년
傳于徐榮輔曰上土僉使李海範旣用堂上履歷五衛將內擬馬馬海權管李儒燁資淺分數過矣仍任前職高山里僉使李秉道魚面萬戶韓德增楸坡萬戶李毅和宣傳官加設內移待窠隨階陞實諸窠之代以年少有地望三司及訓正中今日政另擇差遣事分付
정조 17년
傳于徐榮輔曰宣傳官李敬熙仍任事分付
정조 17년
以寶劍望筒傳于徐榮輔曰時帶詞訟人許遞今日政差出
정조 17년
以楸坡萬戶望筒傳于徐榮輔曰地望固好柔矣更爲擇擬入之
정조 17년
以楸坡萬戶望筒傳于徐榮輔曰如是差遣則韓用鐸何遽不若此人乎出自近密然後可以爲拔例之擧奉敎洪樂游出六先付司果見窠擬入事分付
정조 17년
傳于徐榮輔曰稱慶大禮當前左右史不可不備員前翰林洪樂游別兼春秋啓下卽爲牌招入直待禮成辭朝還朝間依外史例仍帶江界府使以下該鎭邊將不法之事糾察狀聞事分付仍以此意令道帥臣知悉
정조 17년
傳于徐榮輔曰在外五衛將改差差代
정조 17년
傳于柳焵曰吏曹望筒尙不書入該房承旨睡乎駭然當該承旨罷職政官從重推考政官處嚴飭
정조 17년
傳于徐榮輔曰未肅拜宣傳官改差今日政差出
정조 17년
傳于徐榮輔曰大院君奉祀孫事面自別前宣傳官李燨訓鍊正見窠擬入
정조 17년
傳于徐榮輔曰武臣府使窠中明川尙今權作蔭窠時府使今日政內職擬入其代毋論文侍從及武臣各別另擇差送
정조 17년
以持平柳星鎭正言尹行喆牌不進罷職傳旨傳于李晉秀曰與在外持平許遞今日政差出
정조 17년
李晉秀以禮曹言啓曰卽接弘陵參奉所報則來正月初一日本陵正朝祭享時兩官當爲備員將事而令李英裕身病猝重萬無進參之路云令李英裕今姑改差其代卽令該曹差出以爲備員將事之地何如傳曰此家之人豈令無端落仕他窠相換事分付政廳可也
정조 17년
李義弼以壯勇營言啓曰本營新差哨官元永麟田遇聖宣傳官在任時已爲報仕云依例六品遷轉之意分付兵曹何如傳曰允待窠收用事分付可也
정조 17년
柳焵以吏批言啓曰新除授參議李勉兢卽爲牌招以爲同參政事何如傳曰允
정조 17년
都政吏批判書金思穆參判丁範祖參議李勉兢左副承旨柳焵進啓曰大司諫今當差出而擬望之人乏少外任竝擬何如傳曰允以權以綱爲江陵府使金禧燮爲北靑府使林漢浩爲茂長縣監李龜雲爲副校理朴宗和爲三水府使鄭致淳爲刑曹參議李重蓮爲兵曹佐郞金濟萬爲司僕主簿吳載衍爲軍器正典籍單李錫垕四館去官徐有鍊爲副校理宋民載爲海美縣監鄭晩錫爲兵曹正郞李元八爲兵曹佐郞李彦熙爲司饔主簿金洛一爲禮曹正郞李羲雲爲戶曹佐郞金履恭爲監察鄭昌順具庠爲觀象監提調吳鎭奎爲濬源殿令趙壤鎭爲監察金裕己爲典籍成德羽爲副修撰李勉兢爲吏曹參議海美縣監宋民載今加通政加資事承傳以沈煥之爲工曹參判金尙离爲智陵直長金乃默爲禮曹佐郞林秉遠爲義盈主簿李致中爲活人提調吳大良爲純陵奉事趙一源爲典獄主簿鄭復重爲內贍主簿丁允泰爲軍器主簿金千興爲禮賓主簿韓應儉爲富寧府使義盈主簿林秉遠戶曹佐郞權䘩相換梁成龜爲明川府使崔範星爲三水府使李義述爲忠勳都事別兼春秋單洪樂游以金持默爲判敦寧李得臣爲同義禁宋知濂李瑞朝金錫泰爲典籍洪疇九爲漢城主簿洪檢爲同春秋金錫泰爲兵曹佐郞李文耆爲南海縣監李冕膺爲禮曹參議宋知濂爲兵曹佐郞李元膺爲造紙別提東方淑爲典籍同敦寧二單洪樂信洪樂任敦寧都正單洪樂倫已上加設除授事承傳行副司直金漢老今加嘉善加資事承傳李晉秀爲同副承旨知義禁單李得臣嚴思健爲徽陵參奉趙鎭球爲翼陵參奉韓啓重爲思陵參奉權思浩爲宣陵參奉鄭有淳爲北部都事李應鼎李喜明爲典獄參奉李彭老爲禮賓參奉權祜李檍爲孝昌墓守衛官李顯祿爲定陵參奉金宗爀爲司謁李昌漢爲大司諫柳雲羽爲司諫李基恒韓啓玉爲掌令洪良浩爲同經筵翼陵參奉趙鎭球童蒙敎官金履禮相換尹得運爲司謁金在鎭爲熊川縣監黃勉喆爲懿陵參奉李舒永爲瑞興府使趙用鎭爲盈德縣令尹象基爲貞陵參奉金履度爲溫陵參奉尹厚東爲天安郡守尹守翼爲安州牧使曺彙振爲漢城庶尹鄭在中爲義城縣令黃基玉爲載寧郡守金獜瑞爲校檢徐美修爲大司諫李景溟爲獻納姜儐爲正言朴休源爲堤川縣監安廷鐸爲新溪縣令兼知經筵洪良浩兼同經筵沈頤之竝單付洪樂敎爲三嘉縣令朴壽亨爲社稷令南省老爲陽城縣監李儀亨爲西部令尹熤爲靖陵參奉洪秉德爲典設別提尙瑞別提單盧橚權心彦爲持平朴向榮爲自如察訪典設別提盧橚單付李承薰爲楊口縣監
정조 17년
兵批判書徐有防參判李鎭復參議金履成參知朴基正右承旨徐榮輔進李潤默爲訓鍊副正李喆懋爲訓鍊僉正閔喆爲宣傳官金宅和爲都摠經歷鄭宅亨爲武兼副司果朴明遠單付金守基爲宣傳官元永胄爲訓鍊正金宗喆爲訓鍊判官沈尙之爲中樞都事李敬熙爲都摠經歷同知孫昌軫單付韓聖養爲宣傳官柳光濂爲訓鍊判官金兌鍾黃相轅爲訓鍊主簿宣傳官李敬熙都摠經歷李宜秀相換李海範爲五衛將李秉道韓德增李毅和爲宣傳官已上加設宣傳官李儒燁仍任事承傳元永胄爲高山里僉使柳相亮爲魚面萬戶鄭履綏爲馬馬海權官李夏保爲五衛將白師斌金宗喆爲都摠都事李溏爲上土僉使金志學爲訓鍊判官鄭惟轍爲訓鍊主簿副司果洪樂游單付李燨爲訓鍊正洪樂游爲楸坡萬戶文山萬戶呂光點助泥萬戶金章垕相換副司果朴宗輔單付李得臣爲都摠管李敬熙爲訓鍊副正尹範喆爲訓鍊主簿曺允亨爲副摠管安思烈爲都摠經歷宣傳官李敬熙訓鍊副正尹始龍仍任事承傳副司直李冕膺閔昌爀尹行元宋祥濂尹致性李允行洪樂敏竝單付副司果南履翼李元八竝單付洪必行爲部將李孝承爲兼司僕將李景德爲宣傳官金致赫金若礪申虎文爲武兼閔植咸熙一金最行宋大昇爲部將高行儉姜熙文姜箕煥金宇觀姜國愼爲守門將李觀成爲宣傳官金慶喆爲訓鍊僉正兪鉉商金瑞豐姜進一爲武兼金瑞豐爲忠壯將崔昌國爲忠翊將韓祐增爲訓鍊判官副司直李邦榮單付曺允大爲都摠管趙敬日爲訓鍊主簿崔岦申虎文爲武兼副司直兪彦脩李秀夏竝單付太命喆爲慶熙將尹衡烈爲訓鍊主簿慶橚爲部將南衡重爲武兼副摠管曺允大單付安思默鄭聖三閔行源爲武兼武兼南衡重宣傳官閔喆相換僉知太命喆單付尹相重爲宣傳官朴泰永爲江口權管朴念爲於汀灘權管姜渭璜爲梁永萬洞權管劉國平爲甲巖權管李東漢爲廣坪權管金仁謙爲廟洞權管李熙燮爲訓鍊副正訓鍊判官趙恩錫都摠經歷沈公燁相換舒川萬戶金潤澤南村別將朴致儉相換宣傳官柳和源內乘金鎭億相換
정조 17년
傳于朴基正曰同副承旨入侍
정조 17년
傳于李晉秀曰自今日至來初三日歲前歲後各三日各司藏牌事分付除夕夜及元日夜禁亦爲弛禁事分付
정조 17년
承旨前望單子入之朴基正落點
정조 17년
傳于柳焵曰兵曹堂上前望單子入之
정조 17년
傳于柳焵曰新除授兵曹堂上待下批牌招參政
정조 17년
兵曹堂上前望單子入之參知閔昌爀添書落點
정조 17년
傳于朴基正曰吏兵批守令邊將初仕人明日來待
정조 17년
柳焵以吏曹言啓曰今此各陵正朝祭獻官執事中時無職名人員竝令該曹口傳付軍職何如傳曰允
정조 17년
徐榮輔以都摠府言啓曰都摠管具庠以漢城府判尹本府坐起晝仕出去之意敢啓傳曰知道
정조 17년
徐榮輔以壯勇營言啓曰來甲寅正月當本營左司屬京畿四番右哨水原軍兵逢點實數一百二十七名今已點閱整齊仍爲立番本營舊軍放送之意敢啓傳曰知道
정조 17년
徐榮輔以壯勇營言啓曰今十二日二十八日二十九日年終放砲時次知將官將校及別破陣火箭軍姓名器械數爻別單書入之意敢啓傳曰知道
정조 17년
李義弼以義禁府言啓曰時囚罪人李性重卽爲附過放送後草記事命下矣李性重卽爲附過放送之意敢啓傳曰知道
정조 17년
吏曹參判丁範祖疏曰伏以堂下通淸望則昨夜已爲擬入而堂上望見闕是諫長及同經筵兩窠故臣今赴政席以備擬以入之意與長僚相議多般爭執而長僚終不聽施至以通淸一款愼勿復言爲答其意蓋欲力枳經筵望當通之人而然也昨日入侍時聖敎諄摯不覺感泣則秉銓之臣所當奉行之不暇而長僚終始牢拒此豈所以對揚之意哉臣忝叨政席上不能奉承乎聖敎下無以見信於僚堂其爲溺職之罪大矣冒據無望玆敢退出闕外猥陳短章仰暴實狀伏乞聖明亟命鐫改臣職名以爲溺職者之戒仍治臣瀆擾之罪千萬幸甚答曰省疏具悉始似參差晩當歸一豈敢如是瀆擾乎卿則從重推考苟欲振滯宜問於卿判堂之如是大非其家本色雖未知所據之如何旣聞之後不可仍置亦爲從重推考
정조 17년
癸丑十二月二十七日申時上御重熙堂同副承旨入侍時同副承旨李晉秀假注書鄭文始記注官承膺祚洪樂游以次進伏訖上命書傳敎曰在外承旨許遞上曰承旨房仍都承旨爲禮房出榻敎仍命退承史以次退出
정조 17년
行都承旨鄭大容內閣直左承旨李義弼坐右承旨徐榮輔坐左副承旨柳焵坐右副承旨李晉秀坐直同副承旨朴基正坐直注書徐有聞病一員未差假注書李弘達仕鄭文始仕直事變假注書金良仕
정조 17년
藥房都提調洪樂性副提調鄭大容啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 17년
以香室景慕宮正朝祭親祭受押單子傳于鄭大容曰親押
정조 17년
傳于李晉秀曰吏兵房承旨率守令邊將初仕人入侍
정조 17년
傳于李晉秀曰明日次對進定於今日
정조 17년
傳于李晉秀曰大臣備局堂上引見
정조 17년
傳于朴基正曰今日肄儀時進幣酌酒官吏判果已進去乎如以初度入啓不爲進去則政院何至今不爲請牌乎吏曹判書金思穆卽爲牌招卽爲進去違牌勿爲呼望如已進去置之雖以兵判言之今日日次問候兼行次對豈可不參提調徐有防亦爲牌招
정조 17년
鄭大容以內醫院都提調意啓曰提調徐有防方在受由中今日問安不爲仕進卽爲牌招何如傳曰允如已出牌待牌去來違牌則更爲牌招違牌勿捧傳旨申飭仕進
정조 17년
李晉秀啓曰淸風府院君故判敦寧金聖應淸原府院君金時默致祭進去下直之意敢啓傳曰知道
정조 17년
朴基正啓曰工曹參判沈煥之旣入闕中兼帶藝文提學不爲肅謝直爲出去事甚未安推考何如傳曰允
정조 17년
傳于朴基正曰閣臣中時帶詞訟人本職許遞
정조 17년
以左尹閔台爀初度呈辭傳于朴基正曰許遞
정조 17년
傳于徐榮輔曰重臣韓光綮年已七十尙未經實職云銓曹事駭然是豈近日疎滯之意乎今日政正卿擬入待開門牌招使之肅拜於靈壽閣
정조 17년
傳于朴基正曰明年如有入耆社之人明日當肅拜靈壽閣令吏兵曹書入時無實職人亦爲書入
정조 17년
有政吏批判書金思穆參判丁範祖牌不進參議李勉兢同副承旨朴基正進啓曰判書金思穆參判丁範祖竝牌招不進小臣獨政未安何以爲之敢稟傳曰只出緊任以黃昇源爲左尹韓光綮爲刑曹判書
정조 17년
兵批判書徐有防病參判李鎭復入直進參議閔昌爀病參知金履成病副護軍柳雲羽李基恒韓啓玉副司直任希曾洪聖淵金翰東李昌漢徐美修徐有沂李景溟沈興永趙弘鎭權心彦副司果姜儐尹行喆朱重翕竝單付
정조 17년
傳于朴基正曰知事李得臣本職許遞令該曹與敍用諸宰口傳付軍職
정조 17년
兵曹口傳政事行副司直李得臣
정조 17년
傳于徐榮輔曰假注書金良降付其代李弘達陞爲上注書勿出朝報
정조 17년
傳于李義弼曰憲府臺諫推考
정조 17년
以李燁囚單子傳于李義弼曰旣已處分分揀放送
정조 17년
以京畿監司徐龍輔啓本罪人金壽光豐德府到配事傳于李義弼曰與故犯有異分揀放送事分付
정조 17년
以忠淸監司李亨元啓本單付同知未蒙追榮者開錄事傳于朴基正曰今日口傳下批
정조 17년
以平安監司李秉模啓本寧邊府殺獄罪人梁桂漢文案附陳淺見開錄事傳于李義弼曰道啓旣以傅輕爲言而且其委折未必專由於築踏帶食爲可疑之端云爾則何必經歲滯囚乎以其傅生之案雖過誓戒如是判下今日內星火行會寧邊囚梁桂漢俾卽減配
정조 17년
以全羅監司李書九啓本臨陂縣殺獄罪人鄭雲長獄事更令該曹稟處事傳于李義弼曰一言蔽之曰囚鬪添病當此同慶之日宜有傅輕之擧而道啓平允之論亦必有所見而然依狀請施行減律定配事星火知委於赦前
정조 17년
朴基正啓曰社稷祈穀大祭親祭祭文當爲製進大提學洪良浩待開門牌招何如傳曰允
정조 17년
朴基正以禮曹言啓曰卽接宣陵直長所報則來正月初一日本陵祭享時兩官當爲備員將事而新除授參奉權思浩時在慶尙道安東地急速變通云矣莫重祭享兩官不可不備在外參奉權思浩今姑改差其代卽令該曹口傳差出以爲備員將事之地何如傳曰昨政以遠人之多未收用爲慨僅爲之嶺儒豈可遞官他司口傳相換事分付可也
정조 17년
吏曹口傳政事宣陵參奉權思浩童蒙敎官徐應輔相換以任嶫爲崇陵別檢弘陵令李英裕軍資判官成光默相換以尹始龍爲軍器正
정조 17년
掌令任長源啓曰臣於昨年待罪湖邑到今夏遞職之後本縣解由尙玆未出揆以法例其何可晏然於臺次乎竭蹶趨謝粗伸義分因仍蹲冒有違格式請命遞斥臣職答曰旣有解由且有退去之命則何可先爲傳啓乎勿辭
정조 17년
獻納李貞運啓曰臣姿性鹵莽言議巽軟本不合於淸朝耳目之任而以前任殷山縣監方在解由未出之中揆以格例勢難行公請命遞斥臣職答曰勿辭亦勿退待
정조 17년
李晉秀啓曰掌令任長源一日再啓煩瀆退待物論矣敢啓傳曰亦勿退待
정조 17년
朴基正以景慕宮都提調意啓曰本宮御覽植木帖子每四季朔修整以入矣今季朔則別無生枯之可以修整者御覽植木帖子姑不請出之意敢啓傳曰知道
정조 17년
朴基正以吏曹言啓曰因臺諫所懷徽陵參奉嚴思健令該堂試其堪否草記事命下矣臣依下敎招見則人甚詳謹年亦未老相對時所見異於筵席之失措齋所守直職責雖重觀其爲人足可堪任之意敢啓傳曰近於方長不折更令考以身言矣足云可堪還可幸也
정조 17년
朴基正以漢城府言啓曰司謁白景采充定漢城府使令白宗爀充定漢城府軍士事命下矣依下敎白景采充定本府使令白宗爀充定本府軍士之意敢啓傳曰知道
정조 17년
徐榮輔以賑恤廳言啓曰今年內貧寒宗室子女葬時顧恤數別單書入之意敢啓傳曰知道
정조 17년
李晉秀以兵曹言啓曰來甲寅年各處頒給信漢符別單及文宰二品以上武臣蔭官曾經摠管人員章標頒給別單修整以入之意敢啓傳曰知道
정조 17년
李晉秀以訓鍊都監言啓曰今十二月二十八日二十九日年終放砲時次知將官將校姓名及兼別破陣等容貌年歲器械數爻竝別單書入之意敢啓傳曰知道
정조 17년
李晉秀以義禁府言啓曰京畿豐德府定配罪人金壽光分揀放送事命下矣金壽光分揀放送事分付該道道臣之意敢啓傳曰知道
정조 17년
兵曹啓目崇政李永植祿試射朔試射時連三次居首似當施以加資之典是白乎矣自下不敢擅便上裁何如判付啓今番則姑先施以邊將承傳爲良如敎
정조 17년
大司憲林蓍喆行大司諫洪明浩司諫尹在醇掌令任長源獻納李貞運校理高宅謙韓光植副校理李龜雲徐有鍊正言尹悌東副修撰成德雨啓曰請鄭致達妻亟令王府快正典刑請物故罪人德相亟施孥籍之典請逆賊尙喆追施孥戮之典一行刀割答曰不允六字刀割
정조 17년
大司憲林蓍喆行大司諫洪明浩司諫尹在醇掌令任長源獻納李貞運正言尹悌東啓曰請遲晩物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法遲晩罪人宇鎭捧根脚夬正王法請柳星漢亟令王府設鞫嚴問期於得情夬正邦刑請承款物故罪人九宗亟施孥籍之典措辭見上答曰不允
정조 17년
綾雲君具允明疏曰伏以臣伏見兵曹文移則有以臣特差元朝陳賀時雲劍之命矣竊伏念明年邦慶古所未聞中外胥悅跛躃皆起如臣老孱獲覩盛擧尙云幸矣況幾年之後復廁陪衛之列咫尺之間仰瞻天顔之喜在朝家實是念及於所不及者在微分誠爲欲得而不可得者豈不榮幸感激必欲竭蹶而第臣腰脚之病不能獨自支接戶庭之內未免須人扶將其可以帶劍前導移時侍立乎如是而徒知怵畏强所不能終至顚仆於嚴敬之地則臣身固不足恤其爲失朝儀而駭觀瞻當如何哉百爾思量堪承無路玆不得不略陳實狀仰控崇聽伏乞聖明俯賜矜察亟許變通俾便公私不勝幸甚臣無任屛營祈懇之至答曰省疏具悉別雲劍自有預差卿其勿辭侍衛
정조 17년
都承旨鄭大容齋宿左承旨李義弼守宮直右承旨徐榮輔齋宿左副承旨柳焵齋直右副承旨李晉秀齋宿同副承旨朴基正齋直注書徐有聞差祭一員未差假注書李弘達齋宿鄭文始齋直事變假注書金良仕
정조 17년
大殿王大妃殿惠慶宮中宮殿內閣政院玉堂朝廷二品以上六曹堂上兩司長官宗親儀賓除夕單子問安答曰知道
정조 17년
大駕詣景幕宮入齋室後內閣政院玉堂藥房口傳問安答曰知道
정조 17년
傳于朴基正曰侍衛軍兵毛具
정조 17년
傳于鄭大容曰禮房承旨馳詣宗廟永寧殿永禧殿社稷景慕宮奉審摘奸以來
정조 17년
鄭大容啓曰明日正朝望闕禮依例爲之之意敢啓傳曰知道
정조 17년
柳焵啓曰來初一日輪對日次而正朝相値頉稟之意敢啓傳曰知道
정조 17년
傳于李晉秀曰水原入格儒生入侍
정조 17년
傳于朴基正曰前參判柳戇年前聞其年已滿七十欲與重臣洪秀輔同爲下敎而其後又因其坐勘未果矣昨以刑判韓光綮之當入耆社有特除尙不出肅可知衰病然則今日欲求肅拜靈壽閣之人宰臣中資歷之外欲除者久矣知中樞窠除授卽爲牌招肅拜
정조 17년
兵曹口傳政事知事柳戇
정조 17년
以水原留守李命植狀啓正朝祭餕餘進上次上來事傳于朴基正曰餕餘付大祝上送卿勿爲上來事卽爲回諭
정조 17년
吏曹口傳政事李東宇李元八爲吏曹正郞林景鎭李東冕爲佐郞
정조 17년
兵曹口傳政事副司直鄭好仁李得臣徐鼎修徐邁修閔台爀尹弘烈李普天金載翼竝單付
정조 17년
鄭大容以吏曹言啓曰今此正朝祭宗廟大祝前佐郞申溆翼陵大祝前正郞朴吉源毓祥宮大祝前正郞尹益烈塡差矣時無職名竝令該曹口傳付軍職何如傳曰允
정조 17년
徐榮輔以戶曹言啓曰今年內貧寒宗室子女婚扶助數依定式別單書入之意敢啓傳曰知道
정조 17년
鄭大容以成均館言啓曰每年歲末圓點準點儒生具別單草記事曾有定式矣依定式當年條圓點準點儒生具別單書入之意敢啓傳曰知道
정조 17년
李晉秀以訓鍊都監言啓曰今十二月二十九日景慕宮擧動時以金虎門軍二十名挾輦事已自兵曹節目啓下矣該入直把摠哨官當爲率領侍衛而本直所旣有軍兵則不可無將領把摠仍留直所以北營入直把摠代率挾輦之意敢啓傳曰知道
정조 17년
癸丑十二月二十九日午時上御便殿右副承旨率水原入格儒生入侍時右副承旨李晉秀假注書鄭文始記注官安經心金良倜以次進伏訖上曰水原入格儒生待令乎晉秀曰來待矣上曰入侍賤臣承命出傳與進士許暕李師淳幼學黃明漢朴宗珏李龍鎭偕入上命晉秀呼許暕新來敎黃明漢曰爾則特賜進士直赴矣仍命晉秀呼新來時元子宮在座呼許暕等進退後各賜日課帽子等屬上命各賜食物後上曰分付兵判及畿營儒生等下去時次次給馬自戶曹各給留糧可也仍命儒生先退晉秀曰今日親祭時守宮承旨何以爲之乎上曰不必守宮矣仍命退承史以次退出
정조 17년
癸丑十二月二十九日申時上詣景慕宮正朝親祭擧動入侍時都承旨鄭大容右承旨徐榮輔左副承旨柳焵右副承旨李晉秀同副承旨朴基正假注書李弘達鄭文始記注官安經心金良倜檢校直提學徐鼎修檢校直閣南公轍以次隨駕上具翼善冠衮龍袍乘輿出交泰門迎生門弘化門入宮大門到齋室門降輿入齋室親押訖命書傳敎曰侍衛軍兵毛具諸臣以次權退
정조 18년
行都承旨鄭大容齋宿左承旨徐榮輔齋宿右承旨李勉兢齋宿左副承旨徐美修齋直右副承旨尹致性齋宿同副承旨李羽晉齋直注書徐有聞齋宿一員未差假注書鄭文始齋直事變假注書金良仕
정조 18년
大殿王大妃殿惠慶宮中宮殿內閣政院玉堂朝廷二品以上六曹堂上兩司長官宗親儀賓正朝單子問安答曰知道
정조 18년
李羽晉啓曰領議政洪樂性領府事蔡濟恭判府事朴宗岳左議政金履素右議政金憙爲承候來待矣傳曰入侍
정조 18년
李羽晉啓曰時原任閣臣爲承候來待矣傳曰入侍
정조 18년
吏曹口傳政事都承旨鄭大容今加嘉善加資事承傳景慕宮令二單元在明洪樂綏
정조 18년
兵曹口傳政事副司直李祖承朴基正僉知單李晉秀竝單付
정조 18년
李勉兢啓曰頒赦爲之事命下矣未承授推考傳旨自本院依例爻周之意敢啓傳曰知道
정조 18년
鄭大容啓曰明日大駕詣社稷入齋室後王大妃殿惠慶宮問安何承旨進去乎敢稟傳曰右副承旨進去
정조 18년
兵曹口傳政事副司直金履禧沈煥之鄭致淳副司果徐有膺竝單付
정조 18년
傳于尹致性曰侍衛軍兵毛具
정조 18년
以行副司直申思運肅拜單子傳于李羽晉曰今見肅拜可知其在京刑判難以供劇云許遞見窠今日政擬入
정조 18년
吏曹口傳政事左承旨李義弼左副承旨柳焵已上通政今加嘉善左通禮柳右通禮鄭履玉已上通訓今加通政已上加資事承傳
정조 18년
摠管前望單子入之李義弼落點
정조 18년
承旨前望單子入之黃昇源落點
정조 18년
右尹前望單子入之柳焵落點
정조 18년
承旨前望單子入之李勉兢徐美修落點吏曹參議前望單子入之李冕膺落點
정조 18년
傳于李羽晉曰在外工曹參議許遞
정조 18년
以吏曹每歲首朝官年八十士庶年九十依例加資下批望筒傳于李羽晉曰今日壽職人中年例加資者自當更加一資令吏曹知悉今日下批諸道壽職老人抄啓時如此之人勿爲抄啓事分付仍令政院後錄已資人姓名竝與官敎同封付赦差使員下送道伯處各令道伯祗受頒給領給形止狀聞事一體下諭諸道百歲老人已資窮外正憲金俊謙資憲鄭辰三徐寬嘉義金時萬金厚發玄世傑金元奉嘉善鄭次乭金仁福郭七甲金成秋竝超崇政階皆令今日政下批有旨一體成送事分付
정조 18년
有政吏批判書金思穆參判丁範祖參議李冕膺同副承旨李羽晉進李敏輔洪檍洪良浩任希曾以上年七十一今加崇祿尹坊趙瑍成德朝邊得讓洪秀輔以上今加崇政金尙集申思運鄭存中李堉宋濟老申應顯鄭景淳徐秉德李復永李弘稷李寬韓光綮以上今加正憲洪應辰李蓍廷李穦魚史弼吳著洪檢崔敏奇彦鼎洪周萬崔夢尹謐蔡廷夏黃㮋李景行朴師沃愼基慶金龍翰丁範祖曺允亨姜游李邦榮姜德恒金翊休李身晦以上今加嘉義金蓍金基正兪彦脩姜恒安鼎大高益擎李性吾權之彦姜翰盧允中李昌燮申光柱孟儒龍李煒金明著邊得龍孫錫謨黃鱗采鄭謙濟鄭煒金晉鐸鄭宅臣金澤岷趙泰喆金學洙洪命馥申大修鄭益祚李秀夏趙武範柳光國申光堯權恢尹在明以上今加嘉善黃樟金寅燮尹得孚鄭德弼李之英曺命業白仁煥沈鏶洪鳳周柳星鎭金漢宗金德元石宗克南京龍鄭衡臣朴沁梁周翊李斌朴東煥馬之徽尹說白尙絢金光鉉金尙礪洪允五李勉尹德雨以上今加通政尹弘烈今加嘉善朴宗珪今加通政加資事承傳徐命瑞洪緯浩李泰章南聚五以上嘉義今加資憲申師顯李守貞白寅煥姜世東李膺擧柳明渭宋楷以上嘉善今加嘉義兪漢章任璛洪秉殷李彦藎李運永金恒柱李成祜李熻金鼎濟鄭東顯朴師欽李熙輔以上通政今加嘉善加資事承傳柳鎭恒李柱國正憲今加崇政趙圭鎭李仁康李明運金光宇金贊胄以上資憲今加正憲林遇春李樞齡趙雲慶申㬚金弼西韓光濟以上嘉義今加資憲李邦一邊慶遇金麟瑞李鳴運李邦鵬姜柱河尹守範安翼濟鄭宇璧張齊白朴東新姜重齊柳載熙尹光億李廷老金彦之趙慶進魚有南李杓漢田景祥金珩𤪌池日輝以上嘉善今加嘉義加資事承傳以金熙朝爲奉常正金養淳李溆吳命大金顯和金履復金常行李尙琦柳鼎周宋準明李宜馨蔡百休李萬庥金道淳朴恒源鄭赫臣姜世南金克行林仁浩李馥遠權揵洪淵浩李世翊尹休文金箕衡安宗裕李泰漢金相岳金鼎鎭徐命全李性淳丘泰垕金樂大以上通政今加嘉善加資事承傳以鄭毅祚爲左通禮兪漢人爲右通禮兪漢葛李遠培鄭持淳韓泰裕洪成浩李曾祜曺允光徐命珪尹昹李萬運尹博基洪復浩趙來鎭金重行李彦光鄭厚東申宅權林元浩閔垠朴師俊李宅源金養直韓佐奎李世聞徐獻修以上嘉義今加資憲韓宗鎬韓芷韓光傳李攀龍崔弘毅金商協金宗德柳宗春李行祥以上通訓今加通政金孝儉車亨道洪圭輔高敬基以上通政今加嘉善李燁朴聖基鄭德和崔宅華金致說朴來祖洪仁基丁文壽玄啓文安昭金在瀗鄭鉉尹光重鄭濂洪鍚基以上通政今加嘉善徐赫修李晟以上嘉善今加嘉義李燁曺允彬李鎭璧李慶麟金漢升李顯福黃策金命赫安復和金仁壽申光赫康宙元撮金宗泂林慶圭姜得瑜姜胤祚具世元吳載衡禹弼昌許羅潤祿李長春金得衍李國恒姜載遇金宗煜朴根昌金瑞豐朴泰鳳南宮斌以上通政今加嘉善李命彬沈埉今加通政以申思運爲刑曹判書李廷顯爲掌令李英耆爲幽谷察訪金載聲爲祥雲察訪尹得孚爲工曹參議洪檍爲分內局提調李碩遠爲造紙別提趙章漢洪敬熙爲禮曹佐郞金寅燮爲工曹參議沈鎜尹行直爲典籍具壽民閔有洙洪繼哲韓奎爀蔡述夏閔愿李再郁盧重彬金命行魚成鱗李煥金源金漢彬金載泰李圭苾吳廷佐全世益以上通訓今加通政崔必濟金應壽嘉善今加嘉義李文載通政今加嘉善金元基韓光湜白慶遇吳益恒康潤韓聖謩申斗七姜德鳳楊宗潤崔之宗金聖彬韓德良李文顯以上通訓今加通政以兪彦修爲戶曹參判尹在明爲工曹參議沈鳳周爲刑曹參議兼春秋單金錫泰任希厚爲工曹正郞李寅燮爲顯陵令李亨正爲康陵令安廷瓛爲思陵令洪養默爲長興主簿沈喜永爲司䆃僉正鄭東輔爲引儀徐有膺爲宣陵直長
정조 18년
兵批判書徐有防參判李鎭復參議金履成參知閔昌爀右承旨李勉兢進以尹弘烈爲副摠管徐命全李性淳李世翊鄭益祚兪彦脩李性吾爲同知同知加設十一單金俊謙鄭辰三徐寬金時萬金厚發玄世傑金元奉鄭次乭金仁福郭七甲金成秋以姜世東朴恒源金顯和申光柱李晟許李守芳爲同知尹在明爲副摠管副司直李義弼呂善亨崔夢嵒黃昇源柳鄭履玉以金蓍耉李成祜安廷大李益成崔鳳齡李斗行金光顯安大集車亨道金益鍊金守澤魚福龜李寅烜崔九仁金重宅金樂大爲同知副護軍李元圭具壽漢以李穦爲都摠管金基正姜垣徐命全趙武範李秀夏高益擎權之彦柳匡國權恢爲副摠管副護軍許任李燁李顯宅洪健祚鄭潤弼朴瑬趙宅鎭金爀竝單付
정조 18년
傳于李羽晉曰發遣吏郞諸執事淸齋與否摘奸以來
정조 18년
傳于鄭大容曰明日出宮門路以協陽門爲之
정조 18년
傳于尹致性曰經宿動駕侍衛不可不備員年老摠管竝許遞前摠管竝仍任待開門牌招
정조 18년
兵曹口傳政事前都摠管安昌君燝西淸君煋邊得讓李源副摠管黃昇源李集斗曺允大李義弼尹得逵以上仍任事承傳
정조 18년
鄭大容以禮曹言啓曰今此正朝陳賀及慈殿恰躋五旬慈宮恰躋六旬稱慶頒赦陳賀時諸道所封箋文中龜城府使李身敬雖非應封官以別軍職封箋矣一體看審捧入之意敢啓傳曰知道
정조 18년
鄭大容以禮曹言啓曰慈殿恰躋五旬慈宮恰躋六旬合二慶慶科以春塘臺除初試庭試爲之而科期當於二三月爲之擇日則依例稱慶禮成後爲之可也事命下矣庭試吉日令日官池景喆推擇則來二月二十一日二十五日三日初十日十三日十六日俱吉云以何日定行乎敢稟傳曰二月二十六日爲之二十五日先行謁聖禮以此分付可也
정조 18년
鄭大容以禮曹言啓曰太廟歲首展謁日一體展謁於永禧殿而酌獻禮當次之年則歲首展謁只行於太廟事曾有定式矣今年卽永禧殿酌獻禮年次今番太廟展謁時永禧殿展謁之禮不爲磨鍊之意敢啓傳曰知道
정조 18년
鄭大容以禮曹言啓曰每年親耕歲首以稟事曾已定式矣來二月初五日先農祭親行及親耕等節何以爲之乎敢稟傳曰明將祗詣社壇虔禱年穀之豐穰先農祭則遣官設行可也
정조 18년
鄭大容以禮曹言啓曰製述文臣年滿五十一歲人員專經文臣年滿四十一歲人員竝依例減下後別單書入而御覽官案亦爲改修正以入之意敢啓傳曰知道
정조 18년
鄭大容以禮曹言啓曰今此正朝諸道方物中濟州牧使李喆運雖在拿命中以越海之地其前已爲封進上來矣依例看品捧入之意敢啓傳曰知道
정조 18년
李羽晉以戶曹言啓曰依傳敎奉朝賀鄭存謙領議政洪樂性領府事蔡濟恭家各食物米五石太二石猪肉五斤衣資綿紬五疋木綿七疋參考前例歲饌外加送仍令本曹郞官存問之意敢啓傳曰知道
정조 18년
李羽晉以漢城府言啓曰司謁白景采放送事命下矣依下敎卽爲放送之意敢啓傳曰知道
정조 18년
尹致性以兵曹言啓曰王大妃殿恰躋五旬惠慶宮恰躋六旬合二慶慶科庭試文武科來二月二十六日自禮曹推擇啓下矣武科初試吉日令日官推擇則二月十三日爲吉云以此日擧行何如傳曰允科日在近今日內星火行會俾無未及之弊謁聖初試亦於同日爲之可也
정조 18년
尹致性以御營廳言啓曰今正月初二日社稷擧動時斥候五處伏兵四處將則本廳軍官五員出身軍官四員軍則出番鄕軍三十六名竝嚴飭定送而依定式晝饒氣夜饋粥之意敢啓傳曰知道
정조 18년
以義禁府未及拿來罪人李壽鵬宋厚淵金宗淳赦單子傳于李勉兢曰以上蕩滌
정조 18년
以放逐鄕里罪人李在咸赦單子傳于李勉兢曰放
정조 18년
李勉兢以義禁府言啓曰本府赦單子中放逐鄕里罪人李在咸放未拿來罪人李壽鵬宋厚淵金宗淳蕩滌事命下矣李在咸放李壽鵬宋厚淵金宗淳罪名蕩滌之意敢啓傳曰知道
정조 18년
景慕宮朔祭及正朝祭兼告由祭親行敎是時進幣爵酒官行司直鄭民始奠幣爵酒官行副司直尹行任贊禮禮曹判書閔鍾顯典祀官奉常正李羽晉執禮行副司直南公轍執尊司僕正鄭東榦大祝執義尹致性贊者引儀金東覽李命心謁者引儀任希澤兼引儀尹夔欽贊引兼引儀韓範敏許㬘祭監監察趙壤鎭趙時衡